Kamil Czaiński

Kamil Oskar Czaiński (ur. 1995) - ślōnski godkoznawca, bohemista, socjolingwista, tłōmacz, korektōr ślōnskij godki, czeski a polski wikipedysta.

 Bildōng a działalność naukowo 
Skōnczōł I LO im. Mikołoja Kopernika w Biylsku-Biołyj. Absolwynt czeskij filologije na Uniwerzytecie Jagellōńskim we Krakowie. Je dochtorantym we Szkole Doktorskij Anthropos Instytutōw Polskij Akadymiji Nauk i procownikym Instytutu Slawistyki Polskij Akadymiji Nauk. Naukowo robi ôsobliwie przi ślōnskij godce, kerōm rozwożo we socjolingwistycznyj perspektiwie. W rōmach programu Sonata-BIS Narodowego Centrum Nauki, kludzi projekt pod titlym „Postawy i ideologie językowe dotyczące wariantu cieszyńskiego w kontekście procesu kształtowania się śląskiego języka standardowego”.

Spōłpracuje przi projekcie financyrowanym bez Narodowe Centrum Nauki pod titlym „Różnorodność językowa w Polsce: języki kolateralne, działania na rzecz języków i konceptualizacja tożsamości zbiorowej”, pod kerownictwym dr hab. Nicole Dołowy-Rybińskiyj.

Je jednym z piyrszych badoczōw, kerzi napisali naukowy artikel we ślōnskij godce i ôpublikowali go we recynzowanym naukowym cajtōngu. Zrychtowany ôd niygo tekst tykoł sie regiōnalnyj roztōmajtości ślōnskij godki a jeji kodyfikacyji.

Poruszoł tyż tymatyka ślōnskij godki we artiklach, kere ôpublikowoł na portalu Wachtyrz. Miyndzy inkszymi napisoł tekst ô kodyfikowaniu ślōnskich geograficznych mian, w kerym polemizowoł ze niykerymi spōsobami jejich zopisu, kere idzie znojś w drugim wydaniu Zasad języka śląskigo ôd Hynryka Jaroszewicza.

 Tłōmacz a korektor 
Przełożōł z czeskij na polsko godka Sudetenland ôd Leoša Kyša, Lanovka nad Landekem (Kolejka nad Landekiem) ôd Petra Čichoňa, zaś z czeskigo na polski przełożōł bedeker Na patronackim szlaku. Po polskiej i czeskiej stronie. Ôkrōm tego bōł korektorym ślōnskij godki przi wydowaniu Hobita abo tam i nazŏd w przekładzie Grzegorza Kulika i Mirosława Syniawy i poradnika Jak pisać po ślōnsku. Praktyczno pōmoc do nauki ślōnskiego szrajbōnku ôd Rafała Szymy.

 Działalność polityczno 
We 2024 roku sztartowoł bez powodzynia ze Kōmitetu Welōnkowego Welmanōw Wspólne Dobbre Miasto do Rady Miasta Biylska-Biołyj.

 Ôbrane teksty 
- Regijōnalnŏ roztōmajtość ślōnskij gŏdki a jeji kodyfikacyjŏ – spoziyrani refleksyjnych używŏczōw w kōntekście jynzykowyj rewitalizacyje, Living Languages 2024.

- Ponašymu – mieszany kod językowy czeskiego Śląska Cieszyńskiego, Adeptus, 2019.

- W przyszłość z mową przodków, ACADEMIA. Magazyn Polskiej Akademii Nauk, 2023.